smcproject/ml-wiki-sentences huggingface dataset:
ഷൂട്ടിംഗിൽ പ്രത്യേകം വൈദഗ്ദ്ധ്യം നേടിയ ആളെ വെടിക്കാരൻ എന്നാണ് അറിയപ്പെടുന്നത്.
നായാട്ട്, സ്‌പോർട്‌സ്, യുദ്ധം എന്നീ രംഗങ്ങളിലാണ് ഷൂട്ടിംഗ് നടക്കുക.
ഷൂട്ടിംഗ് മത്സരം 2000ലെ സിഡ്‌നി ഒളിമ്പിക്‌സ് ഷൂട്ടിംഗ് മത്സരം
മത്സര സ്വഭാവമുള്ള റൈഫിൾ ക്ലബ്ബുകൾ 19ആം നൂറ്റാണ്ടിൽ തന്നെ പലരാജ്യങ്ങളിലും രൂപീകരിച്ചിട്ടുണ്ട്.
ഉടനെ തന്നെ അന്താരാഷ്ട്ര ഷൂട്ടിംഗ് മത്സരങ്ങളും സംഘടിപ്പിക്കപ്പെട്ടു.
1896 മുതൽ ഷൂട്ടിംഗ് ഒളിമ്പിക്‌സ് മത്സരഇനമായി.
1897 മുതൽ ഷൂട്ടിംഗ് ലോക ചാംപ്യൻഷിപ്പും സംഘടിപ്പിക്കപ്പെട്ടു.
ഒളിമ്പിക്, ഒളിമ്പിക് ഇതര റൈഫിൾ, പിസ്റ്റൾ, ഷോട്ട്ഗൺ, ടാർഗറ്റ് ഷൂട്ടിംഗ് മത്സരങ്ങൾ എന്നിവയുചെ ഭരണസമിതി ഇന്റർനാഷണൽ ഷൂട്ടിംഗ് സ്‌പോർട് ഫെഡറേഷൻ ആണ്.
എങ്കിലും, നിരവധി ദേശീയ, അന്തർദേശീയ ഷൂട്ടിംഗ് മത്സരങ്ങൾ മറ്റു ചില സംഘടനകളുടെ നിയന്ത്രണത്തിലും സംഘടിപ്പിക്കപ്പെടുന്നുണ്ട്.
ദൂരം, ടാർഗറ്റിന്റെ സ്വഭാവം, ലഭ്യമായ സമയം, ആവശ്യമായ കൃത്യത എന്നിവയ്ക്കും ഉപയോഗിക്കുന്ന തോക്കിനും അനുസരിച്ച് ഷൂട്ടിംഗ് തന്ത്രങ്ങൾ വ്യത്യാസമുണ്ട്.
റൈഫിൾ ഉപയോഗിക്കുമ്പോൾ ശ്വാസവും സ്ഥാനവും പ്രധാന പങ്ക് വഹിക്കുന്ന ഒരു ഗെയിമാണിത്.
യുദ്ധസമാനമായ ചില ഷൂട്ടിംഗ് മത്സരങ്ങളും ഇന്റർനാഷണൽ പ്രാക്ടിക്കൽ ഷൂട്ടിംഗ് കോൺഫെഡറേഷൻ പോലുള്ള സംഘടനകൾ നടത്തുന്നുണ്ട്.
കമിഴ്ന്ന് കിടന്നും മുട്ടുകുത്തി ഇരുന്നു നിവർന്ന് നിന്നുമുള്ള പൊസിഷനുകളിൽ ഷൂട്ടിംഗ് മത്സരങ്ങൾ നടക്കുന്നുണ്ട്.
ഷൂറിയ ഇംഗ്ലീഷ് വിലാസം https://ml.wikipedia.org/wiki/Shorea
ഡിപ്റ്ററോകാർപേസീ സസ്യകുടുംബത്തിലെ ഒരു ജനുസാണ് ഷൂറിയ (Shorea) .
മിക്കവാറും എല്ലാം മഴക്കാട്ടിലെ മരങ്ങളായ ഈ ജനുസിൽ 196 സ്പീഷിസുകൾ ഉണ്ട്.
തെക്കു കിഴക്കേ ഏഷ്യ , ഉത്തരേന്ത്യ, മലേഷ്യ , ഇന്തോനേഷ്യ , ഫിലിപ്പൈൻസ് എന്നിവിടങ്ങളിൽ ഈ ജനുസിലെ മരങ്ങൾ തദ്ദേശീയമായി കാണപ്പെടുന്നു.
സപുഷ്പികളിലെ ഏറ്റവും ഉയരമുള്ള മരം ഷൂറിയ ജനുസിലെ 88.3 മീറ്റർ ഉയരമുള്ള ഷൂറിയ ഫക്വേഷിയാന ബോർണിയോ ദ്വീപിലെ തവൗ ഹിൽസ് ദേശീയോദ്യാനത്തിൽ ആണ് ഉള്ളത്.
ഈ ഉദ്യാനത്തിൽ ഷൂറിയയിലെ 80 മീറ്ററിൽ ഏറെ ഉയരമുള്ള മറ്റ് അഞ്ച് സ്പീഷിസ് മരങ്ങൾ കൂടി ഉണ്ട്.
ബോർണിയോയിൽ ഷൂറിയയുടെ 138 സ്പീഷിസ് കണപ്പെടുന്നതിൽ 91 എണ്ണം ആ ദ്വീപിലെ തദ്ദേശീയം ആണ്.
"മെരാതി", "lauan", "luan", "lawaan", "സെറയ", "ബാലു", "ബംഗ്കിരയ്", "ഫിലിപ്പീൻ മഹാഗണി" തുടങ്ങിയ ഈ ജനുസ്സിൽ ഉൾപ്പെടുന്ന സാമ്പത്തിക പ്രധാന്യമുള്ള മരങ്ങളാണ്.
ഷൂറിയയിലെ മിക്ക സ്പീഷിസുകളും ജനറൽ ഫ്ലവറിങ്ങ് സ്വഭാവമുള്ളതാണ്.
ജനറൽ ഫ്ലവറിങ്ങ് എന്നു പറഞ്ഞാൽ മൂന്നു മുതൽ 10 വർഷങ്ങളുടെ ഇടവേളയിൽ ചിട്ടയല്ലാതെ പുഷ്പിക്കുന്ന രീതിയാണ്.
ഇക്കാലത്തിനിടയിൽ ഒട്ടുമിക്ക ഡിപ്റ്റോക്കാർപ്പുകളും മറ്റു കുടുംബത്തിലെ മരങ്ങളും കൂട്ടമായി പൂക്കുന്നു.
ഈ രീതി പരാഗണം നന്നായി നടക്കാനും വിത്തു മോഷ്ടിക്കുന്ന ഇരകളെ തൃപ്തിപ്പെടുത്താനും ആണെന്ന് കരുതുന്നു.
രണ്ടു കാരണങ്ങളും ശരിയാണെന്നു കരുതുന്നുണ്ട്.
അവലംബം പുറത്തേയ്ക്കുള്ള കണ്ണികൾ വിക്കിസ്പീഷിസിൽ Shorea എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Shorea എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഷൂജി നകാമുറ ഇംഗ്ലീഷ് വിലാസം https://ml.wikipedia.org/wiki/Shuji_Nakamura
ജാപ്പനീസ് വംശജനായ അമേരിക്കൻ ഭൗതികശാസ്ത്ര ഗവേഷകനാണ് ഷൂജി നകാമുറ (ജ: മേയ് 22 , 1954 ).
കൂടുതൽ ഊർജക്ഷമവും ദീപ്തവുമായ ബ്ലൂ ലൈറ്റ് എമിറ്റിംഗ് ഡയോഡുകൾ ( എൽ ഇ ഡി ) വികസിപ്പിച്ചതിനും ബന്ധപ്പെട്ട ഗവേഷണങ്ങൾക്കും ഷൂജി നകാമുറയ്ക്ക് ജാപ്പനീസ് ഗവേഷകരായ ഇസാമു അകസാക്കി , ഹിരോഷി അമാനോ എന്നിവരോടൊപ്പം 2014ലെ ഭൗതികശാസ്ത്രത്തിനുള്ള നോബൽ സമ്മാനം ലഭിച്ചു.
ജപ്പാനിലെ ഇകാറ്റയിൽ 1954-ൽ ജനിച്ച നകാമുറ, തോകുഷിമ സർവകലാശാലയിൽനിന്ന്, ബി.ഇ(1977), എം.ഈ(1979)  പിഎച്ച്.
ഡി.(1994) എന്നീ ബിരുദങ്ങൾ നേടി.
രണ്ടു ദശാബ്ദക്കാലം തോക്കുഷ്മയിലെ നിഷിയ കെമിക്കൽ കമ്പനിയിൽ പലവിഭാഗങ്ങളിലും സേവനമനുഷ്ടിച്ച ശേഷം 1999-ൽ അമേരിക്കയിൽ സാൻറാ ബാർബറയിലെ കാലിഫോർണിയ സർവകലാശാലയിൽ പ്രൊഫസറായി ചേർന്നു.
അദ്ദേഹം യു.എസ്. പൗരനാണ്.
ചുവപ്പ് , പച്ച നിറങ്ങളിൽ ഉള്ള എൽ ഇ ഡികൾ തൊള്ളായിരത്തി അറുപതുകളിൽ തന്നെ വികസിപ്പിച്ചെടുക്കാൻ കഴിഞ്ഞെങ്കിലും നീല ഡയോഡുകൾ നിർമിച്ച് അവയെ സംയോജിപ്പിച്ച് വെള്ള ഡയോഡുകൾ ഉണ്ടാക്കാൻ കഴിഞ്ഞിരുന്നില്ല.
അകാസാകിയും അമാനോയും ചേർന്നു  നഗോയ സർവകലാശാലയിലും നകാമുറ ജപ്പാനിലെ ടോക്കുഷിമയിലുള്ള നിഷിയ കെമിക്കൽസ് എന്ന കമ്പനിയിലും നടത്തിയ ദീർഘമായ ഗവേഷണങ്ങളും പരീക്ഷണങ്ങളും ഒടുവിൽ കൂടുതൽ കാര്യക്ഷമമായ വെള്ള വെളിച്ചം തൂവുന്ന എൽ.ഇ.
ഡയോഡുകൾ സാധ്യമാക്കി.
ഈ മേഖലയിൽ നാകമൂറയുടെ നേതൃത്വത്തിലുളള ഗവേഷകസംഘം  നാനൂറിൽപ്പരം ശാസ്ത്ര പ്രബന്ധങ്ങൾ പ്രസിദ്ധീകരിച്ചിട്ടുണ്ട്.
അനേകം പേറ്റൻറുകളും നേടിയെടുത്തിട്ടുണ്ട്.
കുറഞ്ഞ വൈദ്യുത/ഊർജ ഉപഭോഗം വഴി കൂടുതൽ ലൂമിനസ് ഫ്ലക്സ് (നിർദിഷ്‌ടദിശയിൽ കിരണം വമിക്കുന്ന പ്രകാശത്തിന്റെ അളവ്‌) നൽകുന്ന തരം പ്രകാശ സ്രോതസ്സുകൾ ഇതുവഴി സാധ്യമാകും.
ഒരു എൽ ഇ ഡി പ്രകാശ സ്രോതസ്സിന്റെ ഊർജ – കാര്യക്ഷമത പതിനാറു സാധാരണ ബൾബുകൾക്കും എഴുപതു ഫ്ലൂറസെന്റ്‌ ബൾബുകൾക്കും തുല്യമാണെന്നാണ് കണക്കാക്കുന്നത്.
ലോകത്തെ മുഴുവൻ ഊർജ ഉത്പാദനത്തിൻറെ നാലിലൊന്ന് പ്രകാശ സ്രോതസ്സുകൾക്കായി ഉപയോഗിക്കുന്നതിനാൽ ഭീമമായ ഊർജ ലാഭം ഇതു വഴിയുണ്ടാകും.
അവ ഏറെ നാൾ പ്രവർത്തനക്ഷമമായിരിക്കുകയും ചെയ്യും നിഷിയ കമ്പനിയുമായുളള വിവാദങ്ങൾ
നിഷിയ സ്ഥാപനത്തിലെ എഞ്ചിനിയർ ആയിരിക്കേയാണ് നാകമൂറ വെളള-നീല എൽഇഡികളെക്കുറിച്ചുളള  അത്യന്തം പ്രധാനമായ കണ്ടെത്തലുകൾ നടത്തിയതും പേറ്റൻറുകൾ നേടിയതും.
കമ്പനി വളരെ തുച്ഛമായ പ്രതിഫലമേ (ഏതാണ്ട് ഇരുനൂറു ഡോളർ) നാകമൂറക്ക് നല്കിയുളളു.
കാരണം കമ്പനിജോലിക്കാരുടെ കണ്ടുപിടിത്തങ്ങളേയും അവയിൽ നിന്നുണ്ടായേക്കാവുന്ന ലാഭവീതത്തേയും പറ്റി ജാപ്പനീസ് കമ്പനികളിൽ പ്രത്യേകം നിയമങ്ങളൊന്നുമില്ലായിരുന്നു.
എന്നാൽ തന്റെ  പേറ്റൻറുകൾ കമ്പനിക്ക് വമ്പിച്ച ലാഭം ഉണ്ടാക്കിയ സ്ഥിതിക്ക്, ലാഭവീതം റോയൽറ്റിയായി തനിക്ക് അവകാശപ്പെട്ടതാണെന്ന് നാകമൂറ വാദിച്ചു.
നാകമൂറയുടെ  കണ്ടുപിടിത്തങ്ങളുടെ വില അറുപതു ബില്യൺ യെൻ(580 മില്യൺ ഡോളർ) വരുമെന്നും അതിൽ  ഇരുപതു ബില്യൺ യെൻ നാകമൂറക്ക്  അവകാശപ്പെട്ടതാണെന്നും നാകമൂറയുടെ അഭിഭാഷകർ വാദിച്ചു.
കീഴ്ക്കോടതി വാദം ശരിവെച്ചു.
എന്നാൽ പിന്നീട് നാകമൂറയും അഭിഭാഷകരും കോടതിക്കു പുറത്തു വെച്ച് ഒത്തു തീർപ്പിന് തയ്യാറായി, 840 മില്യൺ യെന്നിന് ( ഏതാണ്ട് 8 മില്യൺ ഡോളർ) ഇരു കക്ഷികളും സമ്മതിച്ചു.
പുരസ്കാരങ്ങൾ 1994, 1996 നിക്കി ബി.പി എഞ്ചിനിയറിംഗ് അവാർഡ് 1994, 1997 Best Paper Award - Japanese Applied Physics Society 1995 സാകുറായ് അവാർഡ് 1996 നിഷിനാ മെമോറിയൽ അവാർഡ് 1996 IEEE Lasers and Electro-Optics Society Engineering Achievement Award 1996 Society for Information Display (SID) Special Recognition Award 1997 ഓകോഷി മെമോറിയൽ അവാർഡ് 1997 Materials Research Society (MRS) Medal Award 1998 Innovation in Real Materials (IRM) Award 1998 C C Award 1998 IEEE  മോർട്ടൺ അവാർഡ് 1998 ബ്രിട്ടീഷ് റാങ്ക് പ്രൈസ് 1999 ജൂലിയസ്-സ്പ്രിംഗർ പ്രൈസ് (Applied Physics) 2000 തകായനാഗി അവാർഡ് 2000 കാൾ സീശ് റിസേർച് അവാർഡ് 2000 ഹോണ്ടാ അവാർഡ് 2000 Crystal Growth and Crystal Technology Award 2001 അസാഹി അവാർഡ് 2001 Cree Professor in Solid State Lighting and Display Endowed Chair 2001 OSA ഹോളന്യാക്  അവാർഡ് 2001 LEOS Distinguished Lecturer Award 2002 IEEE/LEOS Quantum Electronics Award 2002 Recipient of the Franklin Institute’s 2002 Benjamin Franklin Medal in Engineering 2002 തകേദാ അവാർഡ് 2002 The Economist Innovation Award 2002 “No Boundaries” 2002 World Technology Award 2003 CompoundSemi Pioneer Award 2003 National Academy of Engineering Member* 2003 Blue Spectrum Pioneer Awards 2004 The Society for Information Display Karl Ferdinand Braun Prize 2006 Global Innovation Leader Award, Optical Media Global Industry Awards 2006 Millennium Technology Prize 2007 Santa Barbara Region Chamber of Commerce Innovator of the Year Award 2007 Czochralski Award 2008 Japanese Science of Applied Physics (JSAP) Outstanding Paper Award 2008 The Prince of Asturias Award for Technical Scientific Research 2009 Harvey Prize 2014 ലെ ഭൗതികശാസ്ത്രത്തിനുള്ള നോബൽ സമ്മാനം അവലംബം കൂടുതൽ വായനയ്ക്ക് Shuji Nakamura, Gerhard Fasol, Stephen J. Pearton, The Blue Laser Diode : The Complete Story , Springer; 2nd edition, October 2, 2000, ( ISBN 3-540-66505-6 ) Bob Johnstone Brilliant!
: Shuji Nakamura and the revolution in lighting technology ,  Prometheus Books, 2007 ISBN 1-59102-462-5 പുറംകണ്ണികൾ Professor Nakamura's home page at UCSB Archived 2014-05-05 at the Wayback Machine .
The Solid State Lighting and Energy Center at UCSB Archived 2009-03-07 at the Wayback Machine .
Shuji Nakamura Wins $188.7 Million Settlement from Former Employer Nichia for Blue Spectrum Breakthrough Technology New York Times article on Nakamura's settlement with Nichia യു.എസ്. പേറ്റന്റ് 69,00,465 - Nitride semiconductor light-emitting device Shuji Nakamura wins the 2006 Millennium Technology Prize Archived 2013-07-01 at the Wayback Machine .
Nichia's Shuji Nakamura: Dream of the Blue Laser Diode 2008 Prince of Asturias Award For Technical and Scientific Research Archived 2022-01-13 at the Wayback Machine .
Harvey Prize Archived 2011-07-27 at the Wayback Machine .
ഷെം ഇംഗ്ലീഷ് വിലാസം https://ml.wikipedia.org/wiki/Shem
ഷെം (Hebrew: שם, Modern Shem Tiberian Šēm ; Greek: Σημ Sēm; Arabic: سام) ഹീബ്രു ബൈബിളിൽ നോഹയുടെ മക്കളിൽ ഒരാൾ ആയിരുന്നു.
സെമിറ്റിക് (Semitic) വംശത്തിന്റെ പേര് ഷെമിൽ നിന്നാണുണ്ടായത്.
സെമിറ്റിക് എന്ന വാക്ക് കൊണ്ടുദ്ദേശിക്കുന്നത് ഷെമ്മിൽ നിന്നുൽഭവിച്ചത് എന്നാണ്.
ഷെം അറബി, ഹീബ്രു, അസ്സീറിയൻ എന്നീ വിവിധ സെമിറ്റിക് ജനതകളുടെ പിതാമഹനാണെന്നാണ് വിശ്വാസം.
ഉൽപ്പത്തിപ്പുസ്തകം (Genesis) 11:10 അനുസരിച്ച് പ്രളയം ഉണ്ടായ വർഷം ഷെമിനു 99 വയസ്സു ആയിരുന്നു.
ഇദ്ദേഹത്തിനു അഞ്ചു ആൺ മക്കൾ ഉണ്ടായിരുന്നു (Elam, Asshur, Arpachshad, Lud, and Aram).
ഇദ്ദേഹത്തിന്റെ മകനായ അർപാക്ഷാഡിന്റെ (Arpachshad) സന്തതി പരമ്പരകളിൽ പെട്ട അബ്രഹാം ഹീബ്രുകളുടെയും, അറബികളുടെയും പിതാ മഹൻ ആണ്.
ഷെമിന്റെ അഞ്ചു മക്കളാണ് ഏലം, അസ്സീറിയ, അഷുർ, ലുദ്, അരാം എന്നീ ജനതകളുടെ പിതാമഹർ എന്നു് ഒന്നാം നൂറ്റാണ്ടിൽ ജീവിച്ചിരുന്ന ചരിത്രകാരൻ ഫ്ലാവിയസ് ജോസഫസ് രേഖപ്പെടുത്തിയിരുന്നു.
ഇസ്ലാമിക വിശ്വാസങ്ങൾ അനുസരിച്ച് ഷെം നൂഹ് നബിയുടെ വിശ്വാസികളായ മക്കളിൽ ഒരാളാണ്, നൂഹ് നബിക്ക് ശേഷം പ്രവാചക സ്ഥാനം ലഭിച്ച ആളായിട്ട് ഷെമ്മിനെ കണക്കാക്കുന്നു.
അവലംബം പുറത്തേക്കുള്ള കണ്ണികൾ Gary Greenberg, author of several books on Egyptian/Hebrew mythology and President of the Biblical Archaeology Society of New York
ഷൂജ ഷാ ദുറാനി ഇംഗ്ലീഷ് വിലാസം https://ml.wikipedia.org/wiki/Shuja_Shah_Durrani
ദുറാനി സാമ്രാജ്യത്തിലെ അഞ്ചാമത്തെ ചക്രവർത്തിയായിരുന്നു ഷാ ഷൂജ എന്ന് പൊതുവേ അറിയപ്പെടുന്ന ഷൂജാ ഷാ ദുറാനി (യഥാർത്ഥനാമം: ഷൂജ അൽ മുൽക് ) (ജീവിതകാലം:1785 നവംബർ 4 - 1842 ഏപ്രിൽ 5).
രണ്ടാമത്തെ ദുറാനി ചക്രവർത്തിയായിരുന്ന തിമൂർ ഷായുടെ ഏഴാമത്തെ പുത്രനായിരുന്ന ഷൂജ, മൂന്നാം ദുറാനി ചക്രവർത്തി സമാൻ ഷായുടെ നേർ സഹോദരനാണ്.
തന്റെ അർദ്ധസഹോദരനും സാമ്രാജ്യത്തിലെ നാലാമത്തെ ചക്രവർത്തിയുമായിരുന്ന മഹ്മൂദ് ഷായെ പരാജയപ്പെടുത്തിയാണ് 1803-ൽ ഷാ ഷൂജ അധികാരത്തിലെത്തിയത്.
എന്നാൽ 1809-ൽ മഹ്മൂദ് ഷാ തന്നെ ഇദ്ദേഹത്തെ പരാജയപ്പെടുത്തി അധികാരം തിരിച്ചുപിടിച്ചു.
പിൽക്കാലത്ത് ബ്രിട്ടീഷുകാരുടെ ആശ്രിതനായി ലുധിയാനയിൽ കഴിഞ്ഞ ഷാ ഷൂജയെ 1839-ൽ ഒന്നാം ആംഗ്ലോ‌അഫ്ഗാൻ യുദ്ധത്തിലൂടെ ബ്രിട്ടീഷുകാർ കാബൂളിലെ ഭരണാധികാരിയായി വീണ്ടും വാഴിച്ചു.
തുടർന്ന് 1842-ൽ ഇദ്ദേഹത്തിന്റെ മരണം വരെ ഭരണാധികാരിയായി തുടർന്നു.
ഷൂജയും ജ്യേഷ്ഠനായ സമാൻ ഖാനും, യൂസഫ്സായ് എന്ന അത്ര പ്രബലമല്ലാത്ത ഒരു പഷ്തൂൺ‌വംശത്തിലെ സ്ത്രീയിൽ തിമൂർ ഷാക്ക് ജനിച്ച മക്കളായിരുന്നു.
തിമൂറിന്റെ മരണശേഷം 1793-ൽ സമാൻ ഷാ , മറ്റു സഹോദരന്മാരെ അടിച്ചമർത്തി അധികാരത്തിലെത്തിയപ്പോൾ ഷൂജയും തന്റെ സഹോദരനോടൊപ്പം നിന്നു.
പിന്നീട് സമാൻ ഷായെ തോൽപ്പിച്ച് 1800-ൽ മഹ്മൂദ് ഷാ അധികാരത്തിലെത്തിയതിനു ശേഷം, ഷൂജ, മഹ്മൂദിനെതിരെ പോരാട്ടങ്ങൾ നടത്താനാരംഭിച്ചു .
ബാരക്സായ് വംശത്തിലെ ഫത് ഖാന്റെ സൈന്യമായിരുന്നു മഹ്മൂദ് ഷായുടെ പ്രധാന ശക്തിസ്രോതസ്.
1803 ജൂൺ മാസം, ഫത് ഖാന്റെ അസാന്നിധ്യം മുതലെടുത്ത് ഷൂജ, മഹ്മൂദ് ഷായെ പരാജയപ്പെടുത്തി കാബൂളിൽ അധികാരത്തിലേറി.
ഇതോടൊപ്പം മഹ്മൂദിനെ അപ്പർ ബാല ഹിസാറിൽ തടവുകാരനാക്കുകയും ചെയ്തു.
കാബൂളിനു ശേഷം ഷൂജ, കന്ദഹാറും കൈയടക്കി.
കലാപങ്ങളും വിജയങ്ങളും
ഷൂജ അധികാരമേറ്റതിനു ശേഷം തിമൂറിന്റെ മറ്റൊരു പുത്രനായിരുന്ന അബ്ബാസ് ഖാൻ കാബൂളിൽ രാജാവായി സ്വയം പ്രഖ്യാപിച്ചെങ്കിലും ഷാ ഷൂജ അധികാരം തിരിച്ചുപിടിച്ചു.
കന്ദഹാർ പിടിച്ചതിനു ശേഷം ഷാ ഷൂജ, സമാൻ ഷായുടെ പുത്രനായിരുന്ന ഖയ്സർ മിർസയെ അവിടത്തെ ഭരണകർത്താവായി നിയമിച്ചിരുന്നു.
1808-ൽ ഷാ ഷൂജ, സിന്ധിലായിരുന്ന സമയത്ത് ഖായ്സർ മിർസ കാബൂളിൽ അധികാരം പിടിച്ചെടുത്തു.
തുടർന്ന് മിർസ പെഷവാറൂം നിയന്ത്രണത്തിലാക്കിയെങ്കിലും ഷാ ഷൂജ ഈ കലാപവും അടിച്ചമർത്തി.
ഇങ്ങനെ ഇയാൾ പലവട്ടം ഷാ ഷുജാക്കെതിരെ തിരിഞ്ഞെങ്കിലും ഷുജ, മിർസയെ കന്ദഹാറിലെ ഭരണകർത്താവായി തുടരാനനുവദിച്ചു.
അബ്ബാസ് ഖാന്റെ കലാപശ്രമങ്ങൾക്കിടയിൽ തടവു ചാടിയ മഹ്മൂദ് ഷായും, ഫത് ഖാനും ഒത്തു ചേർന്ന് 1808-ൽ നടത്തിയ ഒരു സേനാമുന്നേറ്റത്തേയ്യും ഷാ ഷുജ കന്ദഹാറിൽ വച്ച് പരാജയപ്പെടുത്തി .
ഇന്ത്യയിലെ ബ്രിട്ടീഷുകാരുമായി ആദ്യമായി ബന്ധം സ്ഥാപിച്ച കാബൂൾ ഭരണാധികാരിയായിരുന്നു ഷാ ഷൂജ.
1809 ജൂൺ മാസം പെഷവാറിലായിരിക്കുമ്പോൾ, ബ്രിട്ടീഷുകാരുടെ പ്രതിനിധിയായിരുന്ന മൗണ്ട്സ്റ്റ്യുവർട്ട് എൽഫിൻസ്റ്റോൺ (1779-1859) ഷാ ഷുജായെ സന്ദർശിച്ചിരുന്നു.
പെഷവാറിൽ വച്ച് ഷാ ഷുജയും എൽഫിൻസ്റ്റോണും ഒരു സൗഹൃദ ഉടമ്പടിയിൽ ഒപ്പുവച്ചു.
ഫ്രഞ്ചുകാരോ, ഇറാനികളോ ഇന്ത്യൻ ഉപഭൂഖണ്ഡത്തിലേക്ക് ആക്രമണം നടത്തിയാൽ അഫ്ഗാനികൾ ബ്രിട്ടീഷുകാരോടൊപ്പം അവർക്കെതിരെ പൊരാടും എന്നായിരുന്ന ഈ കരാറിലെ വ്യവസ്ഥ.
എന്നിരുന്നാലും ഈ കരാർ നടപ്പിൽ വന്നില്ല .
മഹ്മൂദ് ഷായോട് പരാജയപ്പെടുന്നു
1809-ൽ ജലാലാബാദിനും കാബൂളിനുമിടയിലുള്ള നിംലക്ക് സമീപത്തുവച്ച് 15000-ത്തോളം അംഗസംഖ്യയുണ്ടായിരുന്ന ഷാ ഷൂജയുടെ സൈന്യത്തെ വെറും 2000 പേർ മാത്രമടങ്ങുന്ന മഹ്മൂദ് ഷായുടേയും ഫത് ഖാന്റേയും സൈന്യം പരാജയപ്പെടുത്തി കാബൂൾ പിടിച്ചടക്കി.
മഹ്മൂദ് രണ്ടാം വട്ടവും കാബൂളിൽ അധികാരത്തിലേറി.
ഷാ ഷൂജ ഇതിനിടയിൽ കന്ദഹാറിലേക്ക് കടന്നു.
അവിടെ വച്ച് വീണ്ടും തോൽപ്പിക്കപ്പെട്ട ഇദ്ദേഹത്തെ തടവുകാരനായി പിടിച്ച് കശ്മീരിലേക്ക് കൊണ്ടുപോയി.
ഇവിടെ നിന്ന് രക്ഷപെട്ട ഷുജ, ലാഹോറിലെ സിഖ് നേതാവ് രഞ്ജിത് സിങ്ങിനടുത്ത് അഭയം തേടി.
ഇവിടെ വച്ച് തന്റെ കൈയിലെ കോഹിന്നൂർ രത്നം 1813-ൽ രഞ്ജിത് സിങ്ങിന് കൈമാറേണ്ടിയും വന്നു.
1818 മുതൽ സമാൻ ഷായോടൊപ്പം ബ്രിട്ടീഷ് ആശ്രിതനായി ഇദ്ദേഹം ലുധിയാനയിൽ കഴിഞ്ഞു.
പിന്നീട് അഫ്ഗാനിസ്താനിൽ ദോസ്ത് മുഹമ്മദ് ഭരണത്തിലേറിയ സമയത്ത് 1834-ൽ, സിഖുകാരുടേയ്യും ബ്രിട്ടീഷുകാരുടേയും പിന്തുണയോടെ ഷാ ഷൂജ, കന്ദഹാർ പിടിച്ചെടുത്തെങ്കിലും ഈ വർഷം അവസാനത്തോടെ ദോസ്ത് മുഹമ്മദിന്റെ സൈന്യം ഇദ്ദേഹത്തെ പരാജയപ്പെടുത്തി.
ബ്രിട്ടീഷ് സഹായത്തോടെ അധികാരത്തിലേക്ക്
1823-ൽ ദുറാനി സാമ്രാജ്യത്തിന്റെ അധഃപതനത്തിനു ശേഷം ബാരക്സായ് വംശജർ , ദോസ്ത് മുഹമ്മദ് ഖാന്റെ നേതൃത്വത്തിൽ കാബൂളിൽ അധികാരത്തിലെത്തി.
ഇന്ത്യയിലെ ബ്രിട്ടീഷുകാരുമായി സഹകരിക്കാൻ വിസമ്മതിച്ച ദോസ്ത് മുഹമ്മദ് ഖാനെ പുറത്താക്കാനും തത്സ്ഥാനത്ത് തങ്ങൾക്ക് നിയന്ത്രണമുള്ള ഒരു ഭരണാധികാരിയെ അഫ്ഗാനിസ്ഥാനിൽ പ്രതിഷ്ഠിക്കാനും, അതുവഴി വടക്കുനിന്നുള്ള റഷ്യൻ കടന്നാക്രമണങ്ങൾക്ക് തടയിടാനും ബ്രിട്ടീഷുകാർ ശ്രമിച്ചതിന്റെ ഭാഗമായാണ് ഒന്നാം ആംഗ്ലോ-അഫ്ഗാൻ യുദ്ധം നടന്നത്.
ദോസ്ത് മുഹമ്മദിനു പകരം ഷാ ഷൂജയെയാണ് അഫ്ഗാനിസ്താനിലെ ഭരണാധികാരിയാക്കാൻ ബ്രിട്ടീഷുകാർ തീരുമാനിച്ചത്.
ഇതിനായി 1838-ൽ ബ്രിട്ടീഷുകാരും സിഖുകാരും ഷാ ഷൂജയും ചേർന്ന് ഒരു ത്രികക്ഷി ഉടമ്പടി എന്നറിയപ്പെടുന്ന ഒരു ധാരണയിലേർപ്പെടുകയും ഷാ ഷൂജയെ അഫ്ഗാനിസ്താനിൽ ഭരണത്തിലേറ്റുമെന്ന് 1838 ഒക്ടോബർ 1-ന് സിംലയിൽ വച്ച് ബ്രിട്ടീഷ് ഗവർണർ ജനറൽ ഓക്ലന്റ് പ്രഭു പ്രഖ്യാപിക്കുകയും ചെയ്തു.
തുടർന്ന് 1839-ൽ ഷാ ഷൂജ, ബ്രിട്ടീഷുകാരോടൊപ്പം അഫ്ഗാനിസ്താൻ ആക്രമണത്തിൽ പങ്കെടുക്കുകയും 1839 ഏപ്രിൽ 25-ന് കന്ദഹാറും ഓഗസ്റ്റ് 7-ന് കാബൂളും പിടിച്ചടക്കുകയും കാബൂളിലെ ഭരണാധികാരിയായി അവരോധിക്കപ്പെടുകയും ചെയ്തു .
1839-ൽ കാബൂളിൽ അധികാരത്തിലേറിയെങ്കിലും ബ്രിട്ടീഷുകാരുടെ കീഴിൽ ആജ്ഞാനുവർത്തിയായി ഭരണം നടത്താനേ ഷാ ഷൂജക്ക് സാധിച്ചുള്ളൂ.
1842-ൽ ബ്രിട്ടീഷ് സൈന്യം കാബൂളിൽ നിന്ന് പിൻ‌വാങ്ങിയതിനുശേഷം, തദ്ദേശീയരായ ബ്രിട്ടീഷ് വിരുദ്ധരുടെ ശക്തമായ പ്രേരണ മൂലം ജലാലാബാദിലെ ബ്രിട്ടീഷ് സൈനികകേന്ദ്രത്തിലേക്ക് ഷാ ഷൂജ സൈനികാക്രമണം നടത്തി.
ഇതിൽ തോറ്റോടിയ ഷൂജ, കാബൂളിലെ ബാലാ ഹിസാറിനടുത്തുവച്ച് കൊല്ലപ്പെടുകയായിരുന്നു.
ഷൂജയുടെ പുത്രനായിരുന്ന ഫത് ജംഗ്, കാബൂളിൽ പിന്നീട് അധികാരത്തിലുണ്ടായിരുന്നെങ്കിലും പോപത്സായ്/സാദോസായ്ക്കളുടെ പിന്തുണമാത്രമേ ഇയാൾക്കുണ്ടായിരുന്നുള്ളൂ.
ബാരക്സായ് വംശജർ ഇയാളെ എതിർത്തിരുന്നു.
1842-ൽ ബ്രിട്ടീഷുകാർ ഫത് ജംഗിനെ പരാജയപ്പെടുത്തി കാബൂൾ കൊള്ളയടിക്കുകയും, അയാളുടെ ഇളയ സഹോദരൻ ഷാപൂറിനെ അധികാരമേൽപ്പിച്ച് മടങ്ങുകയും ചെയ്തു.
ഇതിനു ശേഷം ദോസ്ത് മുഹമ്മദ് ഖാന്റെ പുത്രനായ മുഹമ്മദ് അക്ബർ ഖാൻ, ഷാപൂറിനെ സ്ഥാനഭ്രഷ്ടനാക്കി അധികാരത്തിലേറുകയും ചെയ്തു.
ഷൂജയുടെ ജ്യേഷ്ഠൻ സമാൻ ഷായെ , മഹ്മൂദ് ഷാ അന്ധനാക്കിയതും ഈ സ്ഥലത്തുവച്ചുതന്നെയാണ്.
ലുഫ്താൻസ
ലുഫ്താൻസ ജർമൻ എയർലൈൻസ് എന്നും അറിയപ്പെടുന്ന ലുഫ്താൻസ ജർമ്മനിയിലെ ഏറ്റവും വലിയ എയർലൈൻസാണ്, മാത്രമല്ല അവയുടെ അനുബന്ധ കമ്പനികൾകൂടി ചേരുമ്പോൾ, യാത്രക്കാരുടെ എണ്ണത്തിലും വിമാനങ്ങളുടെ എണ്ണത്തിലും യൂറോപ്പിലെ ഏറ്റവും വലിയ എയർലൈൻസാണ്.
270 വിമാനങ്ങൾ ഉപയോഗിച്ചു 18 ആഭ്യന്തര ലക്ഷ്യസ്ഥാനങ്ങളിലേക്കും ആഫ്രിക്ക, അമേരിക്ക, ഏഷ്യ, യൂറോപ്പ് എന്നിവടങ്ങളിലെ 78 രാജ്യങ്ങളിലായി 197 അന്താരാഷ്‌ട്ര ലക്ഷ്യസ്ഥാനങ്ങളിലേക്കും ലുഫ്താൻസ സർവീസ് നടത്തുന്നു.
1997-ൽ സ്ഥാപിതമായ ഏറ്റവും വലിയ എയർലൈൻ അലയൻസായ സ്റ്റാർ അലയൻസിൻറെ സ്ഥാപക അംഗങ്ങളിൽ ഒരാളാണ് ലുഫ്താൻസ.
1926-ൽ ബെർലിനിൽ സ്ഥാപിക്കപ്പെട്ട ഡച്ചേ ലുഫ്ത് ഹാൻസ എ ജി-യിൽനിന്നും തുടങ്ങുന്നതാണ് ലുഫ്താൻസയുടെ ചരിത്രം.
ഡിഎൽഎച്ച് എന്നറിയപ്പെട്ടിരുന്ന എയർലൈൻസ് കുറച്ചുകാലം ജർമ്മനിയുടെ പതാക വാഹക എയർലൈനുമായിരുന്നു, 1945-ൽ നാസി ജർമ്മനിയുടെ പരാജയം വരെ.
പുതിയ ദേശീയ എയർലൈൻ സ്ഥാപിക്കാനായി ലുഫ്ടാഗ് എന്ന കമ്പനി 1953 ജനുവരി 6-നു കൊളോണിൽ സ്ഥാപിക്കപ്പെട്ടു. [6]
എന്നാൽ വെസ്റ്റ് ജർമ്മനിക്ക് എയർസ്പേസ് സ്വാതന്ത്ര്യം ലഭിച്ചിരുന്നില്ല, അതിനാൽ എന്ന് മുതൽ പുതിയ എയർലൈൻ പ്രവർത്തനങ്ങൾ ആരംഭിക്കും എന്ന് അറിയില്ലായിരുന്നു.
എന്നിരുന്നാലും, 1953-ൽ ലുഫ്ടാഗ് നാല് കോൺവൈർ സിവി-340എസ്, നാല് ലോക്ക്ഹീഡ് എൽ-1049 സൂപ്പർ കോൺസ്റ്റലേഷൻസ് വിമാനങ്ങൾക്ക് ഓർഡർ നൽകി, കൂടാതെ ഹാംബർഗ്‌ എയർപോർട്ടിൽ മെയിൻറ്റനൻസ് ബേസും സ്ഥാപിച്ചു. [6] [7]
1955 ഏപ്രിൽ 1-നു ഷെഡ്യൂൾഡ് ആഭ്യന്തര വിമാന സർവീസുകൾ ആരംഭിക്കാനുള്ള അനുമതി ലുഫ്താൻസയ്ക്ക് ലഭിച്ചു, ഹാംബർഗ്‌, ഡസൽഡോർഫ്, ഫ്രാങ്ക്ഫർട്ട്, കൊളോൺ, മ്യൂണിക്ക്‌ എന്നിവയ്ക്കു ഇടയിൽ. [7] [8]
1955 മെയ്‌ 15-നു അന്താരാഷ്‌ട്ര സർവീസുകൾ തുടങ്ങി, ലണ്ടൻ, പാരിസ്, മാഡ്രിഡ്‌ എന്നിവടങ്ങളിലേക്ക്. [8] [9]
2006 ഡിസംബർ 6-നു 20 ബോയിംഗ് 747-8എസ് വിമാനങ്ങൾക്കുള്ള ഓർഡർ ലുഫ്താൻസ നൽകി, ഈ മോഡലിൻറെ ആദ്യ കസ്റ്റമർ ആയി.
എയർ ഫ്രാൻസിനു ശേഷം എയർബസ്‌ എ380 വിമാനം ഉപയോഗിക്കുന്ന രണ്ടാമത്തെ യൂറോപ്പിയൻ എയർലൈനുമായി.
ആദ്യ എ380 ഡെലിവർ ചെയ്തത് 2010 മെയ്‌ 9-നു ആണ്, അതേസമയം, ആദ്യ 747-8 സർവീസ് ആരംഭിച്ചത് 2012-ൽ ആണ്. [10]
2008 സെപ്റ്റംബർ 15-നു ലുഫ്താൻസ എയർലൈൻസ് തങ്ങൾ ബ്രസ്സൽസ് എയർലൈൻസിൻറെ ഓഹരികൾ വാങ്ങിതായി പ്രഖ്യാപിച്ചു.
2009 ജൂണിൽ ബ്രസ്സൽസ് എയർലൈൻസും ലുഫ്താൻസയും തമ്മിലുള്ള പങ്കാളിത്തം ഇയു കമ്മീഷൻ അംഗീകാരം നൽകി.
ബ്രസ്സൽസ് എയർലൈൻസിൻറെ ഉടമസ്ഥ കമ്പനിയായ എസ്എൻ എയർഹോൾഡിംഗ് എസ്എ/എൻവിയുടെ 45 ശതമാനം ഓഹരികൾ ലുഫ്താൻസ സ്വന്തമാക്കി. [11]
2009 സെപ്റ്റംബറിൽ യൂറോപ്പിയൻ കമ്മീഷൻറെ അനുമതിയോടെ ലുഫ്താൻസ ഓസ്ട്രിയൻ എയർലൈൻസ് വാങ്ങി.
2010 ജൂൺ 11-നു എയർബസ്‌ എ380 ഉപയോഗിച്ചു ഫ്രാങ്ക്ഫർട്ടിനും ടോക്കിയോയ്ക്കും ഇടയിൽ സർവീസ് ആരംഭിച്ചു.
ലുഫ്താൻസയുമായി കോഡ്ഷെയർ ധാരണകളുള്ള എയർലൈനുകൾ ഇവയാണ്: അഡ്രിയ എയർവേസ്, ഐഗൻ എയർലൈൻസ്, എയർ കാനഡ, എയർ ചൈന, എയർ ഡോലോമിടി, എയർ ഇന്ത്യ, എയർ മാൾട്ട, എയർ ന്യൂസിലാൻഡ്‌, ഓൾ നിപ്പോൺ എയർവേസ്, ഓസ്ട്രിയൻ എയർലൈൻസ്, അവിയങ്ക, അസർബെയ്ജാൻ എയർലൈൻസ്, ബിഎംഐ റീജനൽ, ബ്രസൽസ് എയർലൈൻസ്, കോപ എയർലൈൻസ്, ക്രൊയേഷ്യ എയർലൈൻസ്, ഈജിപ്ത് എയർ, എതിയോപിയൻ എയർലൈൻസ്, എത്തിഹാദ് എയർവേസ്, യൂറോവിംഗ്സ്, ജർമൻവിംഗ്സ്, ജപ്പാൻ എയർലൈൻസ്, ലതാം ബ്രസിൽ, എൽഒടി പോളിഷ് എയർലൈൻസ്, ലക്സ് എയർ, സ്കാണ്ടിനെവിയൻ എയർലൈൻസ്, സിംഗപ്പൂർ എയർലൈൻസ്, സൗത്ത് ആഫ്രിക്കൻ എയർവേസ്, സ്വിസ്സ് ഇന്റർനാഷണൽ എയർലൈൻസ്, ടാഗ് അംഗോള എയർലൈൻസ്, ടാക എയർലൈൻസ്, ടാപ് പോർച്ചുഗൽ, തായ്‌ എയർവേസ്, യുണൈറ്റഡ് എയർലൈൻസ്.
അവലംബം ↑ ↑ Star Alliance Website: ("The airlines engaged in the passenger transportation business are Lufthansa German Airlines...") Retrieved 5 July 2014 ↑ ↑ {{ cite web }} : Check date values in: | accessdate= ( help ) ↑ ↑ ↑ ↑ ↑ പുറത്തേക്കുള്ള കണ്ണികൾ Lufthansa എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) Official website Archived 2008-08-21 at the Wayback Machine .
ലുബാംഗ് ജെറിജി സലെഹ് ഇംഗ്ലീഷ് വിലാസം https://ml.wikipedia.org/wiki/Lubang_Jeriji_Sal%C3%A9h ഏറ്റവും പുരാതനമായ ചിത്രകല, കാളയുടെ ഒരു ചിത്രം, ലുബാംഗ് ജെറിജി സലെഹ് ഗുഹയിൽ 40,000 ലധികം (ഒരുപക്ഷേ, 52,000) വർഷം പഴക്കമുള്ളതായിട്ടാണ് കണ്ടെത്തിയത്.
ഇന്തോനേഷ്യയിലെ ബോർണിയോയിലെ കിഴക്കൻ കാലിമന്തൻ പ്രവിശ്യയിലെ സാങ്കുലിരാംഗ്-മങ്ക്ഖലിഹാറ്റ് കാർസ്റ്റ് എന്ന സ്ഥലത്താണ് ചുണ്ണാമ്പുകല്ല് ഗുഹയായ ലുബാംഗ് ജെറിജി സലെഹ് സ്ഥിതി ചെയ്യുന്നത്.
ഗുഹ പെയിന്റിംഗുകൾ
ലുബാംഗ് ജെറിജി സലേഹിൽ ധാരാളം ഗുഹാചിത്രങ്ങൾ കാണപ്പെടുന്നു.
ഈ പെയിന്റിംഗുകളിൽ ഏറ്റവും പഴക്കമേറിയത്, 40,000-ലധികം (ഏതാണ്ട് 52,000 വർഷങ്ങൾ പഴക്കമുള്ള) വർഷങ്ങൾക്കു മുമ്പുള്ള ഒരു ബാൻറെങ് കാളയുടെത് ആണെന്ന് കരുതുന്നു.
ഇതിൽ കാളയുടെ ആകൃതി 5 അടി (1.5 മീറ്റർ) വിസ്താരമാണ്.
ഗുഹയുടെ ചുവർ ചിത്രങ്ങൾ ചുവപ്പുകലർന്ന ഓറഞ്ചിൽ നിർമ്മിച്ചിരിക്കുന്നു.
ഗുഹയുടെ പെയിന്റിംഗുകളിൽ മൂന്ന് "ഘട്ടങ്ങൾ" ഉള്ളതായി കണ്ടെത്തിയിട്ടുണ്ട്.
ആദ്യത്തേത് കാളയും കൈകൊണ്ട് വരച്ച ഔക്കെ സ്റ്റെൻസിലുകളും ഉൾക്കൊള്ളുന്നു.
രണ്ടാമത്തേതിൽ മനുഷ്യരുടെ ചിത്രങ്ങളോടൊപ്പം ഒരു മൾബറി കളറിൽ കൂടുതൽ സ്റ്റെൻസിലുകൾ കാണപ്പെടുന്നു.
മൂന്നാം ഘട്ടം മനുഷ്യരുടെയും ബോട്ടുകളുടെയും ജ്യാമിതീയ രൂപകൽപ്പനയും ചിത്രീകരിച്ചിരിക്കുന്നു.
1994-ൽ ഫ്രഞ്ച് പര്യവേക്ഷകനായ ലൂക്ക് ഹെന്റി ഫെജ് ആണ് ഗുഹാചിത്രങ്ങൾ ആദ്യം കണ്ടെത്തിയത്.
ഗ്രിഫിത്ത് സർവ്വകലാശാലയിൽ നിന്ന് മാക്സിം ആബേർട്ടിന്റെയും ബാന്ദൂങ്ങ് ഇൻസ്റ്റിറ്റ്യൂട്ട് ഓഫ് ടെക്നോളജിയിൽ നിന്ന് പിന്ഡി സെറ്റിയവൻറെയും നേതൃത്വത്തിൽ ശാസ്ത്രജ്ഞർ നടത്തിയ അന്വേഷണത്തിൽ ലോകത്തിലെ ഏറ്റവും പഴക്കമുള്ള പ്രതീകാത്മക കലയായ പെയിന്റിംഗുകൾ കണ്ടെത്തിയതായി നാച്വറൽ ജേണലിലെ ഒരു റിപ്പോർട്ടിൽ പ്രസിദ്ധീകരിച്ചു.
അയൽദേശമായ സുലവേസിയിൽ മുമ്പ് കണ്ടെത്തിയ ഗുഹാചിത്രങ്ങളെക്കുറിച്ച് അന്വേഷണം നടത്തിയിരുന്നു.
പെയിന്റിംഗുകൾക്ക് ഇന്നുവരെ ക്രമത്തിൽ കാൽസ്യം കാർബണേറ്റ് (ചുണ്ണാമ്പുകല്ല്) ഡിപ്പോസിറ്റുകളിൽ ഡേറ്റിംഗ് ടെക്നിക്കുകൾ ഉപയോഗിച്ചിരിക്കുന്നു .
മനുഷ്യന്റെ സാംസ്കാരിക ചരിത്രത്തിൽ ഗുഹ പെയിന്റിങ്ങുകൾ കണ്ടെത്തുന്നത് പ്രധാനമാണ്, ദക്ഷിണകിഴക്കൻ ഏഷ്യയിലും യൂറോപ്പിലും ഒരേ സമയത്ത് ഗുഹകൾ സൃഷ്ടിക്കപ്പെട്ടതായാണ് കണക്കാക്കുന്നത്.
എന്നിരുന്നാലും, ഏത് ആളുകൾ ആണ് ഈ പെയിന്റിംഗുകൾ സൃഷ്ടിച്ചിരിക്കുന്നതെന്നും അവർക്ക് എന്ത് സംഭവിച്ചു എന്നും അജ്ഞാതമാണ്.
ബാർഡോക്സ് സർവകലാശാലയിൽ ചരിത്രാതീത കലയിൽ വിദഗ്ദ്ധനായ ഫ്രാൻസെസ്കോ ഡീ എറിക്സോ, അദ്ദേഹത്തിൻറെ അന്വേഷണം "മേജർ ആർക്കിയോളജിക്കൽ ഡിസ്കവറി" യിൽ വിവരിച്ചിരിക്കുന്നു.
മാത്രമല്ല ഈ കണ്ടെത്തൽ ആർട്ടിലെ ഭൂമിശാസ്ത്രപരമായ ഉത്ഭവത്തെക്കുറിച്ച് വളരെക്കുറച്ച് വിവരങ്ങൾ നൽകുകയും ചെയ്തു..
ഇതും കാണുക അപ്പർ പാലിയോലിത്തിക് ആർട്ട് ഹ്യൂമൻ ടൈംലൈൻ ഫോസിൽ സൈറ്റുകളുടെ പട്ടിക മനുഷ്യ പരിണാമം ഫോസിലുകളുടെ പട്ടിക സ്റ്റോൺ ഏജ് ആർട്ട് ലിസ്റ്റ് ചരിത്രാതീത കല ടൈംലൈൻ ഓഫ് ഹ്യൂമൻ എവല്യൂഷൻ അവലംബം ബാഹ്യ ലിങ്കുകൾ Prominent Hominid Fossils Exploring the Hominid Fossil Record Human Timeline (Interactive) – Smithsonian , National Museum of Natural History (August 2016).
ലുബ്ന ഖാലിദ് അൽ ഖാസിമി ചെറി ബ്ലെയറുമൊത്ത് ലൂബ്ന
ഷാർജ ഭരണ കുടുംബത്തിലെ അംഗവും രാഷ്ട്രീയക്കാരിയുമാണ് ശൈഖ ലുബ്ന ബിൻത് ഖാലിദ് ബിൻ സുൽത്താൻ അൽ ഖാസിമി (ജനനം: ഫെബ്രുവരി 4, 1962).
ശൈഖ് സുൽത്താൻ ബിൻ മുഹമ്മദ് അൽഖാസിമയുടെ അനന്തരവളാണ് അവർ.
നേരത്തെ സഹിഷ്ണുത വകുപ്പ് മന്ത്രിയായും അന്താരാഷ്ട്ര സഹകരണ സഹമന്ത്രിയും ഐക്യ അറബ് എമിറേറ്റിലെ സാമ്പത്തിക ആസൂത്രണ വകുപ്പ് മന്ത്രിയും ആയിരുന്നു.
യുണൈറ്റഡ് അറബ് എമിറേറ്റ്സിൽ മന്ത്രിസ്ഥാനം വഹിക്കുന്ന ആദ്യ വനിത എന്ന ബഹുമതിക്ക് ഷെഖാ ലുബ്നക്ക് സ്വന്തമാണ്.
കാലിഫോർണിയ സ്റ്റേറ്റ് യൂണിവേഴ്സിറ്റിയിൽ കമ്പ്യൂട്ടർ സയൻസിൽ ബാച്ചിലേഴ്സ് ഡിഗ്രിയോടൊപ്പം, ഷാർജ അമേരിക്കൻ യൂണിവേഴ്സിറ്റിയിൽ എക്സിക്യൂട്ടീവ് എം.ബി.എയും നേടി.
കിച്ചോയിലെ സ്റ്റേറ്റ് യൂണിവേഴ്സിറ്റിയിലെ ചിക്കോയിൽ നിന്ന് ലുബ്നക്ക് ഡോക്ടറേറ്റ് ലഭിച്ചു.
2014 മാർച്ചിൽ സയ്യിദ് സർവ്വകലാശാലയുടെ പ്രസിഡന്റായി നിയമിപ്പെട്ടു.
ഫോർബ്സ് മാസികയുടെ 2017 ലെ കണക്കനുസരിച്ച് ലോകത്ത് ഏറ്റവും ശക്തമായ 36 ാം വനിതയാണ് അവർ.
1981 ൽ സോഫ്റ്റ്‌വേർ കമ്പനിയായ ഡാറ്റാമാഷ പ്രോഗ്രാമിനായി ഷീഖ ലുബ്ന ബിൻത് ഖാലിദ് ബിൻ സുൽത്താൻ അൽ ഖാസിമി യു.എ.ഇ.
യിൽ തിരിച്ചെത്തി.
യുനൈറ്റഡ് അറബ് എമിറേറ്റ്സിലെ ഫെഡറൽ ഗവൺമെൻറ് ഓട്ടോമേറ്റിംഗിന് ഉത്തരവാദിത്തമുള്ള സംഘടനയായ ജനറൽ ഇൻഫൊർമേഷൻ അതോറിറ്റിക്ക് വേണ്ടി ദുബായ് ബ്രാഞ്ച് മാനേജരായി ലുബ്ന പ്രവർത്തിച്ചു.
ഈ പോസ്റ്റിനു ശേഷം, മിഡിൽ ഈസ്റ്റിലെ ഏറ്റവും വലിയ തുറമുഖമായ ദുബായ് പോർട്ട് അതോറിറ്റിയിൽ (ഡി.പി.എ) ഇൻഫർമേഷൻ സിസ്റ്റംസ് ഡിപ്പാർട്ട്മെന്റ് സീനിയർ മാനേജർ സ്ഥാനം ഏറ്റെടുത്തു.
മന്ത്രിസഭാ പുനസംഘടനയുടെ ഭാഗമായി, യു.എ.ഇ പ്രധാനമന്ത്രിയായ മുഹമ്മദ് ബിൻ റാഷിദ് അൽ മക്തൂം പുതിയതായി സ്ഥാപിത സഹകരണ മന്ത്രാലയത്തിൽ മന്ത്രിയായി ഷൈഖ ലുബ്നയെ ചുമതലപ്പെടുത്തി.
ബിസിനസ് ജീവിതം
ദുബായിലെ ഭരണാധികാരി ശൈഖ് മുഹമ്മദ് ബിൻ റാഷിദ് അൽ മക്തൂമിൻറെ കീഴിലുള്ള ദുബായ് പോർട്ട് ആൻഡ് കസ്റ്റംസ് ചെയർമാൻ ലുബ്ന ഖാലിദ് സുൽത്താൻ അൽ ഖാസിമിയെ 1999 ൽ 'ബഹുരാഷ്ട്ര സർക്കാർ എംപ്ലോയീസ് അവാർഡ്' നൽകി ആദരിച്ചു.
ഇതേ വർഷം തന്നെ തേജ്വാരി ചീഫ് എക്സിക്യൂട്ടീവായി ചുമതലപ്പെടുത്തുകയും ചെയ്തു.
സംഘടനകൾ തമ്മിലുള്ള ഇ-ബിസിനസ്സ് പ്രോത്സാഹിപ്പിക്കുന്നതിന് ജൂൺ 2000 ത്തിൽ ദുബായിൽ സർക്കാർ സംഘടന സ്ഥാപിച്ചു.
ലുബ്നയുടെ നേതൃത്വത്തിൻകീഴിൽ തേജ്വാരി ഇൻഫർമേഷൻ സൊസൈറ്റിയുടെ "ഇ-ബിസിനസിലെ മികച്ച ഇ- പ്രൊഡൈറ്റർ " ( ജനീവ ), യു.എ.ഇ സൂപ്പർ ബ്രാൻഡ് കൌൺസിൽ "സൂപ്പർ ബ്രാൻഡ് ഓഫ് 2003" ലോക സമ്മിറ്റ് അവാർഡുകൾ നേടി.
മറ്റ് സംഘടനകൾ
യുഎഇ എക്കണോമിക് ആന്റ് പ്ലാനിംഗ് മന്ത്രാലയവും തേജരി സി.ഇ.
ഒയും ഉള്ള ഉത്തരവാദിത്തങ്ങളിൽ നിന്ന് വ്യത്യസ്തമായി ബോർഡുകളിൽ വിവിധ ബോർഡുകളിൽ ലൂബ്ന ഖാലിദ് സുൽത്താൻ അൽ ഖാസിമി പ്രവർത്തിക്കുന്നു.
എമിറേറ്റ്സ് ന്യൂക്ലിയർ എനർജി കോർപ്പറേഷന്റെ ഡയറക്ടർ ബോർഡ് ദുബായ് ചേംബർ ഓഫ് കൊമേഴ്സ് ആൻഡ് ഇൻഡസ്ട്രിയുടെ ഡയറക്ടർ ബോർഡ് ദുബൈ യൂണിവേഴ്സിറ്റി കോളേജിലെ ബോർഡ് ഓഫ് ട്രസ്റ്റീസ് ദുബായ് ഇലക്ട്രോണിക് ടോട്ടൽ ക്വാളിറ്റി മാനേജ്മെൻറ് കോളേജിലെ ബോർഡ് ഓഫ് ട്രസ്റ്റീസ് തണ്ടർബേഡ് സ്കൂൾ ഓഫ് ഗ്ലോബൽ മാനേജ്മെന്റിനുള്ള ബോർഡ് ഓഫ് ട്രസ്റ്റീസ്, ഗ്ലേൻഡലെ, അരിസോണ, യുഎസ്എ സായിദ് യൂണിവേഴ്സിറ്റിയുടെ ബോർഡ് ഓഫ് ട്രസ്റ്റീസ് ദുബായ് ഓട്ടിസം സെന്ററിന്റെ ഡയറക്ടർ ബോർഡ് സിംസാരിയുടെ ഡയറക്ടർ ബോർഡ് നാഷണൽ യു-അറബ് ചേംബർ ഓഫ് കൊമേഴ്സ് ഡയറക്ടർ ബോർഡ് (ഓണറേറ്റർ) ബഹുമതികളും പുരസ്കാരങ്ങളും ഫോബ്സ് ലോകത്തെ ഏറ്റവും ശക്തമായ വനിത.
ദുബായ് ഗുണനിലവാര ഗ്രൂപ്പ് - ലീഡർഷിപ്പ്, ക്വാളിറ്റി, ആൻഡ് മാറ്റൽ, 2000 നുള്ള പിന്തുണ ഐ ടി പി മികച്ച വ്യക്തിഗത നേട്ടത്തിനുള്ള പുരസ്കാരം, 2000 ഡാറ്റാമാറ്റിക്സ് ഐ ടി വുമൺ ഓഫ് ദി ഇയർ 2001 ബിസിനസ്.
കോം പേഴ്സണൽ കോൺട്രിബ്യൂഷൻ അവാർഡ്, 2001 ഡാറ്റാമാറ്റിക്സ് ഔൻഡിൻഡീസ് കോൺട്രിബ്യൂഷൻ, 2002 കെന്റക്കിൻറെ കോമൺവെൽത്ത് ബഹുമതിക്കർഹം - കെന്റക്കിൻ കേണൽ, 2003 വേൾഡ് സമ്മിറ്റ് അവാർഡ് തേജരി.
കോം, 2003 ബ്രിട്ടീഷ് സാമ്രാജ്യത്തിലെ ഏറ്റവും മികച്ച ശ്രേണിയിലെ ഓർഡർ ഓഫ് ഹോണററി ഡാം കമാണ്ടർ, 2013 ↑ 1 2 ↑ ↑ പുറത്തേക്കുള്ള കണ്ണികൾ ഫോർബ്സ് പ്രൊഫൈൽ Archived 2019-03-21 at the Wayback Machine .
വനിതാവിഭാഗം സ്ത്രീ പക്ഷിയുടെ കാഴ്ച കാണുക ലീഡർഷിപ്പ് പ്രൊഫൈൽ
ലുബ്ന ചൗധരി ഇംഗ്ലീഷ് വിലാസം https://ml.wikipedia.org/wiki/Lubna_Chowdhary
കളിമൺ ശിൽപ്പങ്ങളും പ്രതിഷ്ഠാപനങ്ങളും നിർമ്മിക്കുന്നതിലൂടെ പ്രശസ്തയായ കലാകാരിയാണ് ലുബ്ന ചൗധരി .
ടാൻസേനിയയിൽ ജനിച്ച് ഇംഗ്ലണ്ടിലേക്ക് കുടിയേറിയ പാകിസ്താനി വംശജരുടെ മകളാണ്.